“พาณิชย์” ยัน! สถานการณ์ตะวันออกกลางไม่กระทบส่งออก ยังเดินหน้าขยายตลาดตามแผน
“กระทรวงพาณิชย์” ยัน! สถานการณ์ความตึงเครียดในตะวันออกกลางไม่กระทบส่งออก ยังเดินหน้าขยายตลาดตามแผน
“กระทรวงพาณิชย์” ยัน! สถานการณ์ความตึงเครียดในตะวันออกกลางไม่กระทบส่งออก ยังเดินหน้าขยายตลาดตามแผน
10 ม.ค. 2563

นายจุรินทร์ ลักษณวิศิษฎ์ รองนายกรัฐมนตรี และ รมว.พาณิชย์ เปิดเผยว่า การส่งออกของไทยไปตะวันออกกลางยังไม่ได้รับผลกระทบจากสถานการณ์ความตึงเครียดในตะวันออกกลาง
โดยจากการติดตามสถานการณ์และการรายงานของกรมส่งเสริมการค้าระหว่างประเทศ เบื้องต้นยังไม่พบว่ามีผลกระทบต่อการส่งออกของไทย รวมถึงแผนงานต่างๆที่ไทยจัดขึ้น โดยเฉพาะการจัดงานแสดงสินค้าในไทย และการจัดกิจกรรมเจรจาทางธุรกิจยังไม่มีการยกเลิกการเดินทางมาร่วมงานในไทย ส่วนแผนการเดินทางไปเจรจาขยายตลาดการค้าของไทยในตะวันออกกลางก็ยังคงเดินหน้าเช่นเดิม
สำหรับเป้าหมายการส่งออกของไทยในปีนี้ สำนักงานนโยบายและยุทธศาสตร์การค้า (สนค.) ของกระทรวงพาณิชย์ อยู่ระหว่างการจัดทำเป้าหมายการส่งออกของไทยในปีนี้ ขณะเดียวกันกรมส่งเสริมการค้าระหว่างประเทศจะประชุมผู้อำนวยการสำนักงานส่งเสริมการค้าในต่างประเทศ (ทูตพาณิชย์) ของไทยที่ประจำอยู่ในประเทศต่างๆ ทั่วโลก ในเดือนก.พ.63 ร่วมกับภาคเอกชน เพื่อประเมินสถานการณ์ส่งออกของไทยในประเทศต่างๆ โดยตนจะมอบนโยบายการทำงานให้ด้วย และน่าจะได้ตัวเลขเป้าหมายอย่างเป็นทางการ
“กระทรวงพาณิชย์จะเดินหน้าส่งเสริมการส่งออกอย่างเต็มที่เพื่อให้มูลค่าขยายตัวเป็นบวก และเชื่อว่าปีนี้จะบวกได้แน่นอน” นายจุรินทร์ กล่าว